
 15.4.2020
 BG
 Официален вестник на Европейския съюз
 L 116/3
 РЕГЛАМЕНТ ЗА ИЗПЪЛНЕНИЕ (ЕС) 2020/524 НА КОМИСИЯТА
 от 8 април 2020 година
 за отмяна на Регламент за изпълнение (ЕС) No 863/2013 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87 на Съвета (2), е необходимо да се приемат мерки относно класирането на някои стоки.
 (2)
 С Регламент за изпълнение (ЕС) No 863/2013 на Комисията (3) продукт, който се състои се от монолитна интегрална схема и кварцов кристал, поместени заедно върху метална рамка и вградени в пластмасов корпус, и който се използва в различни апарати като източник на синхронизиращ сигнал за определяне на интервали от време, бе класиран в код по КН 9114 90 00 като друга принадлежност за часовници. Класирането в позиция 8542 бе изключено, тъй като продуктът съдържа както монолитна интегрална схема, така и кварцов кристал.
 (3)
 С Регламент за изпълнение (ЕС) 2016/1821 на Комисията (4) определението за електронни интегрални схеми, установено за целите на позиции 8541 и 8542 в забележка 9, буква б) към глава 85 от Комбинираната номенклатура, бе разширено чрез включване на многокомпонентните интегрални схеми съгласно определението в забележка 9, буква б), точка 4 към глава 85, в сила от 1 януари 2017 г. Вследствие на това стоките от обхвата на Регламент за изпълнение (ЕС) No 863/2013 трябва да се класират в позиция 8542 като електронни интегрални схеми.
 (4)
 Затова Регламент (ЕС) No 863/2013 следва да бъде отменен, за да се предотвратят възможните разлики в тарифното класиране на съответните стоки и да се осигури еднакво прилагане на Комбинираната номенклатура в Съюза.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 863/2013 се отменя.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 април 2020 година.
 За Комисията,
 от името на председателя,
 Stephen QUEST
 Генерален директор
 Генерална дирекция „Данъчно облагане имитнически съюз“
 (1) ОВ L 269, 10.10.2013 г., стр. 1.
 (2) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
 (3) Регламент за изпълнение (ЕС) No 863/2013 на Комисията от 5 септември 2013 г. относно класирането на някои стоки в Комбинираната номенклатура (ОВ L 240, 7.9.2013 г., стр. 17).
 (4) Регламент за изпълнение (ЕС) 2016/1821 на Комисията от 6 октомври 2016 г. за изменение на приложение I към Регламент (ЕИО)